b'\n_START_ARTICLE_\nV\xc3\xa5radonis\n_START_SECTION_\nKendetegn\n_START_PARAGRAPH_\nV\xc3\xa5radonis er en fler\xc3\xa5rig, urteagtig plante (en staude) med en opstigende til opret v\xc3\xa6kst. Skuddene sidder t\xc3\xa6t og danner en tue. De er h\xc3\xa5rl\xc3\xb8se og furede med spredt stillede blade. Bladene er flerdobbelt snitdelte med tr\xc3\xa5dagtige bladafsnit. Oversiden er gr\xc3\xa6sgr\xc3\xb8n, mens undersiden er en smule lysere. Blomstringen foreg\xc3\xa5r i april-maj (Sverige), hvor man finder blomsterne endestillet p\xc3\xa5 skuddene. De er regelm\xc3\xa6ssige og 5-tallige med 10-20, gule kronblade. Frugterne er samlefrugter med mange n\xc3\xb8dder. De har et fedtholdigt myrelegeme, s\xc3\xa5dan at det er myrer, der bes\xc3\xb8rger spredningen._NEWLINE_Rodsystemet er sammensat af st\xc3\xa6rkt forgrenede og vidt udbredte r\xc3\xb8dder, hvoraf mange n\xc3\xa5r ned i 1 m dybde._NEWLINE_Planten n\xc3\xa5r en h\xc3\xb8jde p\xc3\xa5 ca. 40 cm, mens bredden af tuen er noget mindre: ca. 25 cm.'